สตรีคนที่ 4 ชิงเก้าอี้ ปธน.มะกัน-เจรจาชัตดาวน์ล่มอีก
การเจรจาระหว่างพรรครีพับลิกันและเดโมแครตในสภาคองเกรสสหรัฐฯ เพื่อยุติภาวะ ชัตดาวน์ รอบใหม่ต้องล้มเหลวโดยไม่มีข้อตกลงใดๆ หลังทั้ง 2 ฝ่ายหวังบรรลุข้อตกลงกันให้ได้ภายในวันจันทร์ 11 ก.พ. เพื่อให้สภาคองเกรสมีเวลาผ่านกฎหมายงบประมาณภายในเส้นตายวันศุกร์ 15 ก.พ. จึงคาดว่าจะเกิดภาวะชัตดาวน์อีกครั้ง,สาเหตุใหญ่ที่ทำให้ตกลงกันไม่ได้มาจากกรณีที่ประธานาธิบดีโดนัลด์ ทรัมป์ แห่งพรรครีพับลิกัน ยืนกรานให้บรรจุงบฯสร้างกำแพงกั้นพรมแดนเม็กซิโกมูลค่า 5,700 ล้านดอลลาร์ ไว้ในกฎหมายงบประมาณ แต่พรรคเดโมแครตปฏิเสธ ขณะที่เดโมแครตต้องการให้สำนักงานตรวจคนเข้าเมืองและศุลกากร (ไอซีอี) มุ่งเน้นการกักตัวผู้อพยพที่มีประวัติอาชญากรรมแทนการกักตัวผู้อพยพที่วีซ่าหมดอายุแต่ยังลอบอาศัยอยู่ในสหรัฐฯ โดยให้จำกัดจำนวนเตียงนอนในศูนย์กักกันอยู่ที่ 16,500 เตียง เท่าๆกับในปีสุดท้ายของรัฐบาลประธานาธิบดีบารัค โอบามา,คณะผู้เจรจาของ 2 พรรคจากทั้งสภาผู้แทนฯ และวุฒิสภา 17 คน ยังพิจารณาข้อเสนอให้งบฯ สร้างกำแพง 1,300-2,000 ล้านดอลลาร์ ซึ่งน้อยกว่าที่ทรัมป์ต้องการอย่างมากจึงตกลงกันไม่ได้ ทั้งนี้ การชัตดาวน์รอบที่แล้วกินเวลาถึง 35 วัน ยาวนานที่สุดในประวัติศาสตร์สหรัฐฯ ทำให้พนักงานของหน่วยงานรัฐบาลกลางบางส่วนราว 800,000 คน ต้องหยุดงานหรือทำงานโดยไม่ได้รับค่าจ้าง สร้างความสูญเสียต่อเศรษฐกิจสหรัฐฯ ราว 11,000 ล้านดอลลาร์ ก่อนทรัมป์ถูกกดดันอย่างหนักจนตกลงยุติภาวะชัตดาวน์ชั่วคราว 3 สัปดาห์เมื่อ 25 ม.ค. เพื่อเปิดโอกาสให้มีการเจรจา แต่เขาชี้ว่า เสียเวลาเปล่า,ส่วนทรัมป์ไปจัดชุมนุมหาเสียงเลือกตั้งครั้งแรกหลังการเลือกตั้งกลางเทอมเมื่อเดือน พ.ย.ปีที่แล้ว ที่เมืองเอล ปาโซ รัฐเท็กซัส เมื่อ 11 ก.พ. โดยชูประเด็นการสร้างกำแพงเป็นหลัก ขณะที่นางเอมี โคลบูชาร์ วุฒิสมาชิกรัฐมินเนโซตา 3สมัยแห่งพรรคเดโมแครตวัย 58 ปี ประกาศตนเป็นผู้สมัครชิงเป็นตัวแทนพรรคเดโมแครตไปชิงตำแหน่งประธานาธิบดีสหรัฐฯ แข่งกับทรัมป์ในปี 2563 โดยเน้นความเป็นสายกลาง นับเป็น ส.ว.คนที่ 5 และเป็น สตรีคนที่ 4 ที่ประกาศตนลงชิงเก้าอี้ผู้นำสหรัฐฯ ก่อนหน้านี้ 1 วัน น.ส.เอลิซาเบธ วอร์เรน ส.ว.รัฐแมสซาชูเสตต์ วัย 69 ปี แกนนำสายหัวก้าวหน้าในพรรคเดโมแครต ก็ประกาศตนลงชิงเก้าอี้ประธานาธิบดีแข่งกับทรัมป์เช่นกัน.
เอมี โคลบูชาร์ วุฒิสมาชิกรัฐมินเนโซตา 3สมัยแห่งพรรคเดโมแครตวัย 58 ปี ประกาศตนเป็นผู้สมัครชิงเป็นตัวแทนพรรคเดโมแครตไปชิงตำแหน่งประธานาธิบดีสหรัฐฯ แข่งกับทรัมป์ในปี 2563
เอมี โคลบูชาร์,เลือกตั้งประธานาธิบดี,ชัตดาวน์,ตัวแทนพรรค,สหรัฐ